**«Мени Атам!»**

**(Яшлайын гечинген атама багъышлайман)**

Кеп къыйнала авлет учун аталар.

Яшав якъдан яшларын онгармагъа

Яш гьакъылдан англамайлы бир-бирде

Бетибизни чююребиз атагъа.

Аталаны сюйме герек авлетлер

Сый этейик яшавда,сав заманда

Гьекюнчлюкню бермесин бизге бирде

Ойлашгъанда ата екъсуз яшавда.

Ожакъны бет келпети атадыр

Ата гетсе уьй авгъандай боладыр

Къалгъан яны, яшавуну ахыры

Умут этип оьсдюрген шо баладыр.

Атам сагъа абур сыйым этермен

Етишердей уллу бийик тавлагъа

Мен къоймасман къыйынларынг эсге алып

Бет келпетинг сени гюнгюрт болмагъа

Не ерлерде бу дюньяда болсам да

Бет келпетинг эсге алып яшарман

Заман гетип тавушунг эшитмесем

Тез етишип генгюнг сени аларман.

**Авт:Арслангереева Дженнет Муратовна 2017 год**